Voleu muntar una parada al carrer per Sant Jordi? Sol·licituds de llicències fins el 25/2\nSant Jordi és una festivitat important per a moltes associacions de la ciutat, que aprofiten per posar parades al carrer de llibres i roses.\nPer fer-ho cal sol·licitar un permís d'ocupació de la via pública per a la instal·lació d’una parada de venda de roses o llibres amb motiu de la Diada de Sant Jordi. El termini per fer la sol·licitud es tancarà el proper 25 de febrer.\nAquest tràmit, que és gratuït, es pot realitzar per internet a través d'un certificat digital de representant de persona jurídica o presencialment a qualsevol Oficina d'Atenció Ciutadana, sol·licitant cita prèvia.\nEls únics requisits establerts són que la persona sol·licitant no sigui un menor en edat d'escolarització obligatòria i que no tingui cap deute tributari amb l'Ajuntament de Barcelona.\nEn la sol·licitud cal fer-hi constar el tipus de parada, si és de roses, de llibres o de pa de Sant Jordi, així com l'emplaçament que proposa l'entitat. Pel que fa a aquesta darrera qüestió, cal tenir en compte que:\nNo es garanteix la ubicació a l’emplaçament concret sol·licitat.\nPer tal d'evitar excessos de parades, en els següents espais tindran prioritat les floristeries, les entitats socioculturals, de lleure, educatives i d'altres:\nCiutat Vella: La Rambla\nEixample: Rambla Catalunya, Passeig de Gràcia i Plaça Catalunya\nLes Corts: Diagonal, entre Joan Güell i Numància\nGràcia: Plaça Vila de Gràcia i Jardinets de Gràcia\nHorta-Guinardó: Plaça Eivissa\nSant Andreu: Plaça Orfila i Plaça Comerç\nSant Martí: Rambla Poblenou\nL'accés a la realització de la sol·licitud de manera virtual i tota la informació sobre com realitzar-ho de manera presencial i la documentació que cal aportar estan disponibles en el següent enllaç.


Què podríem fer amb 96 milions d’Euros? | BALANCES OKTOBERFEST\n← USAP, sempre endavant!\n7 de gener de 1973 →\nQuè podríem fer amb 96 milions d’Euros?\nPublicat el 12 de juny de 2009 per aniol\nL’ 11 de juny de 2009, el Real Madrid Club de Futbol ha fitxat Cristiano Ronaldo, jugador de futbol, per noranta-sis milions d’euros.\nOpinió personal: pagar aquests diners per un futbolista és directament pornogràfic.\nUs proposo un debat.\nS’accepten tot tipus de propostes, des d’erradicar els deutes externs de països africans fins a calcular quantes piruletes a 40 cèntims cadascuna podríem comprar amb aquests diners.\nVull dir que si voleu podeu arreglar el món (que se’n pot bastant, d’arreglar-lo amb aquests diners) fins a proposar frikades o coses curioses.\nAquí va la meva. A mi m’agrada llegir i jo em compraria llibres amb aquests diners. Si calculem un preu mitjà de 20€ cada llibre, em podria comprar, atenció, quatre milions vuit-cents mil llibres (4.800.000). Necessitaria unes quantes vides més per llegir-los tots.\nTambé m’agrada molt viatjar. Algú podria dir quantes voltes al món podríem fer amb aquests diners? Pregunta ambigua per on es miri.\nI per acabar una pregunta?\nQuè nassos vol dir Prick? (fixeu-vos en la foto!!!!!)\n10 respostes a Què podríem fer amb 96 milions d’Euros?\n12 de juny de 2009 a les 9:04\nJuguem …. Amb els 96 milions d’Euros podríen donar assistència mèdica a 640.000 infants a l’Hospital de Hue a Viêt Nam; infants que pateixen els problemes collaterals d’una guerra que va acabar l’any 1975 i tenen malformacions. El Dr Nhan estaría contentíssim.\nAmb aquest 96 milions també ajudaríen i molt a la Dra Maung i la seva Clinia Mae Tao a Mae Sot. Els refugiats birmans podríen rebre assistència mèdica, i els nens escoles on poder estudiar.\nVoltes al món ? Podriem comprar 80.000 bitllets d’avió: Barcelona-Sudàfrica-New Delhi-Singapore-Tokyo-Sydney-Auckland-Tahiti-Hawai-Los Angeles-New York-Londres-Barcelona. Un any de validesa i amb extensions a altres paísos i Ciutats.\nPrick …… ja ho haveu vist quants significats té aquesta paraula ????? Des de mala consciència, a una bona estirada d’orelles, o ser un torracollons …. i encara n’hi han més. Molt bona la fotografía !\n12 de juny de 2009 a les 12:26\nHola Sergi, m’has robat el post, je, je. Jo l’hagués enfocat d’una\naltra manera, criticant la política “xulesca” del Madrid, que crec que\nla FIFA hauria, directament de prohibir.\nSense deixar el món del futbol:\nAmb 96 milions d’euros podrien finançar 16 clubs de primera divisió.\nI amb 96 milions d’euros podries:\n– Finançar escoles per a\nnens de paísos desenvolupats on, a més d’aprendre a jugar a futbol,\nrebrien una educació que els asseguraria un futur.\n– Fer donacions a UNICEF, UNESCO i ACNUR, entre d’altres.\n-Podries finançar una Xarxa Internacional de Centres Solidaris a tot el món i unes Jornades d’Esport Solidari.\n-Podries finançar el Torneig ‘Tot Colors’ per a fomentar la integració i la convivència dels joves.\n-Podries comprar una màquina DNA PCR amb la que el 83% de les dones embarassades seropositives de Swazilàndia rebessin tractament antiretroviral i el 48% dels nens d’aquest país poguessin ser diagnosticats.\n-Podries finançar l’ESARO, l’East and South African Region Office, un grup temàtic dins l’Unicef amb l’objectiu de la prevenció del Sida a 19 països de l’Àfrica.\nI encara et sobrarien diners per a guanyar una copa, una lliga i una Champions!\nfilosofia del Madrid (que representa el materialisme, el guanyar a base\nde talonari i no d’esforç, l’anar a rebentar el mercat en mig d’una\ncrisi, en resum: la pornografia futbolística) em fa estar encara més\norgullosa de ser del Barça i de la seva fundació.\n12 de juny de 2009 a les 21:57\nSeré breu, concisa i directa. Sé que aquest no és el debat, però no m’hi puc estar de comentar.ho. Aquest tipus de bestieses només es poden fer perquè hi ha moltíssima gent que segueix, mira i és addicta al futbol. I quan parlo de que mira el futbol, també vull dir el Barça, que és part del negoci.\nLa cosa és força senzilla: fem objecció de conciència i neguem-nos a entrar en aquest fastigós negoci. Neguem-nos a veure cap partit de futbol, a comprar cap merchandising, a fer cap comentari sobre temes futbolistics…esborrem de les nostres vides el futbol (vull dir el professional, el que mou tants i tants mil.lions; no l’amateur, que seria un altre tema).\nPotser així seria la manera de no haver de llegir notícies tan vergonyoses. En cas contrari, no deixem de ser -en certa mesura- complices de que a un tio se li pagui aquesta quantitat indecent.\nJo ja fa anys que exerceixo d’anti-futbolera, amb molta satisfacció.\nApa, ja me he quedat descansada ,-)\n13 de juny de 2009 a les 18:06\n… és una bona opció. 4.800.000 llibres no està gens malament. Segons tinc entès en la època d’esplendor de la Biblioteca d’Alexandria va arribar a haver uns 900.000 volums, o sigui que tindries quelcom similar a 5 Biblioteques alexandrines!!!\nCom no és qüestió de convertir-se en una espècie de “Gollum bibliòfil” subscric la teva idea però em conformaria en quedar-me… 1.000, 2.000 potser? i la resta les donaria … potser als seguidors del Madrid!!!


Detenen nou grafiters a Madrid per l'assalt massiu a l'estació de metro de Las Rosas\nTres d'ells tenen ordres d'allunyament de la parada que van assaltar\nEines i llaunes confiscades per la Policia Nacional a Madrid\nAquest divendres a Madrid la Policia Nacional ha detingut un novè grafiter, després dels vuit d'ahir a la nit, que també va participar en l'assalt a l'estació de metro de Las Rosas. Un jutjat ha dictat ordre d'allunyament d'aquesta estació de metro a dos dels detinguts, que s'estén a totes les instal·lacions del suburbà, incloent-hi els accessos, per un tercer.\nLes detencions estan relacionades amb l'incident més greu de vandalisme que ha tingut lloc a instal·lacions del metro, quan el 2 de novembre passat al voltant de 50 individus van irrompre al metro per l'estació de Las Rosas, van frenar un comboi i van pintar-lo amb esprai. Els grafiters es van enfrontar amb les unitats de seguretat ciutadana que van intervenir i els van llançar diversos objectes.\nUn dia després, a Barcelona, va tenir lloc una acció similar a l'estació de Maragall. A Catalunya, els grafiters són la principal preocupació de seguretat i neteja per a TMB i Rodalies, que compta que un 70% dels seus cotxes estan pintats i no aconsegueixen netejar-los tots.\nLa Policia Nacional va fer les primeres investigacions per localitzar els presumptes autors i va arribar a escorcollar la botiga on, pel que sembla, adquirien el material per a les seves intervencions. Els agents han intervingut un equip informàtic i mitjans tècnics d'emmagatzematge que estan sent analitzats, segons ha informat Europa Press. S'han requisat 400 pots d'esprai de pintura, diverses càmeres fotogràfiques i diverses eines. No es descarten noves detencions.\ngrafiters grafitis vandalisme Madrid seguretat Policia


Andrea Da Faenza Halldis Apartment Bolonya Itàlia - Ofertes d'hotels amb els MILLORS DESCOMPTES EN LÍNIA\nVIa Andrea Da Faenza 30, Navile, Bolonya, Itàlia, 40129 - Veure al mapa\nMés informació sobre Andrea Da Faenza Halldis Apartment\nSituat a Navile, Andrea Da Faenza Halldis Apartment és el lloc perfecte per gaudir de Bolonya i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAndrea Da Faenza Halldis Apartment també ofereix moltes instal.lacions per enriquir la seva estada a Bolonya. L'hotel ofereix accés a una gran gama de serveis, inclosos habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, aparell de televisió, aparell de televisió LCD/pantalla de plasma, reproductor de DVD/CD a cada habitació. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Andrea Da Faenza Halldis Apartment no troba competidors en cap categoria.


'Davallament de Crist als Llimbs', de Bartolomé Bermejo\nExisteixen poques dades sobre la seva biografia. Diuen que va néixer a Còrdova, al voltant del 1445, i que, molt probablement, morí a Barcelona el 1501. Entre les nombroses incògnites que l'envolten, se sap que va desenvolupar la seva carrera professional de manera itinerant, pels diferents territoris de la Corona d'Aragó, i que, tot i la seva personalitat difícil, va ser el pintor més cotitzat i admirat de l'època.\nCom a jueu convers, va patir la intolerància i la persecució religiosa del moment, i va arribar a ser excomunicat per incompliment de contracte. La seva primera obra documentada és l'espectacular 'Sant Miquel triomfant sobre el dimoni amb el donant Antoni Joan' (1468), realitzada a València i on revela el seu principal referent: la pintura flamenca.\nDestaca especialment el domini que demostra de la llavors innovadora pintura a l'oli, a partir de la qual desplega una rica i lluminosa gamma cromàtica. A més, aconsegueix reproduir textures, materials, brillantors i transparències amb un realisme espatarrant: pedres precioses, metalls i sedes que sembla que es puguin palpar.\nEntre la vintena d'obres que s'han conservat i que es presenten en aquesta mostra antològica, sobresurt la 'Pietat Desplà' (1490), un encàrrec de l'ardiaca barcelonès Lluís Desplà per a la seva capella privada, a la catedral, que s'exposa ara fora del temple.\nPaga la pena dedicar una bona estona a contemplar aquesta taula, la seva obra cabdal, en la qual no escatima detalls –amb un acurat paisatge farcit d'animalons i plantes de tota mena– i on condensa un vast univers visual que l'entronitzarà com un dels grans mestres del Quattrocento.


Cap Vermell - La mar. Una mirada cultural / 15\nLa mar. Una mirada cultural / 15\nCapítol 15: La mar que dona vida\nUna data clau per a la pesca fou l'any 1986; aleshores, gràcies al desenvolupament de l'estat de les autonomies, rebérem les competències en Pesca. Des de llavors aquest sector productiu gaudeix de personalitat pròpia a nivell administratiu i orienta la seva política seguint tres eixos: les recomanacions dels científics pel que fa a l'explotació pesquera; la defensa dels interessos del sector i la protecció dels drets dels consumidors.\nUn altre fet importantíssim esdevingut el mateix any fou l'entrada d'Espanya dins la Comunitat Econòmica Europea, cosa que implicava l'acceptació de la seva política pesquera i atendre la necessària renovació administrativa; en conseqüència es crearen les Organitzacions de Productors que regulen el mercat de la pesca, la implantació de l'IVA i l'aplicació d'un pla d'inspecció més rigorós.\nA nivell local coincidia amb una forta crisi que s'havia iniciat a principis dels anys vuitanta a causa de la sobreexplotació dels recursos pesquers. El degoteig de barques de bou que abandonaren el moll fou continu fins que l'any 2000 quedaren dues úniques barques. L'any 2005 la pesca d'arrossegament es mantenia i no es considerava necessari establir períodes de veda perquè els caladors es recuperaven.i\nQuan els caladors són sobreexplotats arriba el moment en què els guanys no compensen les despeses i aleshores han de deixar de pescar-hi, cosa que sol passar just abans de la desaparició efectiva del peix. Quan el calador deixa de ser explotat comença la seva recuperació, si bé pot retardar-se anys.\nEls problemes del litoral sovint són resolts de manera interessada més que efectiva; massa sovint les accions es dirigeixen a pal·liar els problemes que més impacten sobre la gent, la salut o l'economia; basta recordar el tema de la mal anomenada regeneració de les platges o la dèria per construir passeigs marítims prenent espai a la zona marítima o a la mateixa mar per engreixar negocis.\nDes del punt de vista ambiental les mesures no s'apliquen sobre les causes, sinó sobre els efectes; és el cas de la recollida de plàstics que suren a la mar o la retirada de grumers quan ens invadeixen. Tot i ser problemes ambientals rellevants no ens preocupen a bastament com per estudiar d'on venen, per què venen i com resoldre el problema, L'any passat les 30 embarcacions dedicades a la neteja del litoral mallorquí recolliren 42 tones de residus, majoritàriament plàstics. Aquests residus es degraden formant microplàstics, que són ingerits pels peixos i després passen al consum humà.2\nLa conca de la Mediterrània té una extensió de tres milions de quilòmetres quadrats i està vorejada per una vintena de països molt diferents en cultura, desenvolupament econòmic i règim polític. A l'actualitat la nostra mar segueix sent utilitzada, per aquells països o regions més empobrides, com un gran abocador de tot tipus de deixalles del consum humà. Al Marroc, a la zona muntanyosa i pobra del Rif, els residus ciutadans són abocats directament a la mar; camionades de plàstics i deixalles diàriament; aquells que suren i no són destruïts pel foc són emportats mar endins. A Motril (Granada), situada a l'indret del Rif, les barques de bou recullen amb les seves xarxes més tones de plàstics i brutor que de peix.\nEl Govern Balear l'any 2007 aprovà la creació de la Reserva Marina de Llevant. S'estén des de Cala Mata fins al Cap des Freu, amb una superfície aproximada de 5.900 ha. El motiu que la justifica és la gran diversitat d'hàbitats; s'han comptabilitzat fins a 32 comunitats i més de 500 espècies diferents, principalment algues, peixos i mol·luscs. En el fons marí destaquen les praderies de Posidònia oceànica i de corall, així com les comunitats que viuen a les coves submarines del Cap des Freu.\nEl mateix any el Ministeri d'Agricultura, Pesca i Alimentació declarà Reserva Marina d'Interès Pesquer les aigües que envolten la zona protegida pel Govern Balear.\nDes del Centre Oceanogràfic de Balears es treballa i s'informa sobre la situació del mar balear. La zona de la Reserva era molt freqüentada pels pescadors de Cala Rajada. Des de la seva creació dit espai és el tercer indret de les Balears on s'han censat més espècies de peixos, 4'6 espècies/250 m2, quatre vegades més que fa 10 anys. En el Faralló de Cala Gat, en el període 2016-18, la biomassa de peixos ha passat de 16'6 a 23'5 Kg/250 m2.3\nUna reserva marina també té els seus aspectes negatius, alguns dels quals lligats a la mateixa protecció. Joandomènec Ros, ecòleg marí que ha estudiat la reserva marina de les illes Medes (Girona), explica que algunes espècies com les orades han augmentat tant la seva població que exploten les muscleres naturals amb molta més intensitat que els humans que ara tenen prohibit fer-ho. Els peixos grossos d'algunes espècies foragiten els petits, per la qual cosa la població de peixos dins la Reserva està envellida en relació a la zona no protegida, on predominen els exemplars petits i juvenils que han escapat del seus depredadors.4\nL'efecte “reserva” es tradueix en l'augment del nombre d'individus i d'espècies de peixos i l'augment de la seva mida; un balanç ben positiu, encara que compti amb efectes negatius com la manca de depredadors naturals, cosa que altera l'estructura demogràfica. Compaginar protecció i explotació no és gens fàcil.\nCal destacar, més enllà de la preservació de l'hàbitat marí i de la favorable repercussió econòmica que normalment té la protecció de la natura, el fet que la mar és tractada com un ecosistema, un medi viu on tant les agressions com les proteccions tenen la seva repercussió. A partir d'ara la mar no deixarà de ser estudiada, coneguda i estimada perquè la necessitam viva.\nEls problemes esmentats, la intensa urbanització de la costa, la construcció d'obra dura en el litoral, l'ús de recursos no renovables com el sòl fins a l'exhauriment i dels renovables com l'aigua fins a la contaminació o transformació en inusables o els hidrocarburs que suren a la mar i hi arriben, majoritàriament, per via atmosfèrica, no són el gran problema. El veritable problema ambiental de la Mediterrània, aquell que està a l'origen de tot i provoca els desequilibris esmentats, és l'ocupació creixent del litoral per una població estable o de temporada.5\nA l'inici del segle XXI, més de la quarta part de la població de la vintena de països que voregen la mar Mediterrània vivia a la vorera de mar. Atesa la tendència migratòria desenvolupada a dits països es preveu que l'any 2025 la població resident en el litoral representi gairebé una tercera part de la de tot el país. El trasbals mediambiental, desequilibris demogràfics i superpoblació al litoral són greus problemes per resoldre.\nA principi de la dècada dels cinquanta del segle passat la població del nostre municipi que residia a vorera de mar era d'unes 300 persones; és a dir, els habitants de Cala Rajada. Cinquanta anys més tard el nombre de residents al litoral gabellí ja era d'uns 7.000 h.6\nTaula de població 2001\nEn els darrers vint anys el creixement demogràfic no ha aturat. A principi del 2020 el nombre d'habitants és de 11.868,7 un increment del 22'5 % concentrat en el nucli de Cala Rajada. Sabem que és molt difícil posar paranys a dit procés però, com a mínim, l'hem de racionalitzar. El litoral és un recurs escàs i malbaratar-lo perdent valor paisatgístic i ecològic ens ha de fer pensar.\nLa mar sempre ha estat al servei de l'home, a la seva disposició; una mentalitat que ha justificat moltes agressions. Hem d'interpretar i entendre la mar d'una altra manera; sabem que té vida pròpia, és un ecosistema i hem de garantir el seu bon funcionament. És l'única manera de preservar-lo i d'assegurar el seu futur i, també, el nostre.\ni 1 TERRASA, Josep. “La confraria de pescadors de Cala Rajada” dins Revista Cap Vermell, febrer del 2005.\n2 MALLOL MARTÍNEZ. Sandra. Article publicat a Cap Vermell digital on resumeix l'Informe Mar Balear, editat per la Fundació Marilles. Sandra és biòloga marina i pertany al Centre Oceanogràfic de Balears.\n3 MALLOL, Sandra. Ibíd.\n4 ROS i ARAGONÈS, Joandomènec. Vora el mar broix. Editorial Empúries. 2001. Pàg 112.\n5 ROS, Joandomènec. Ibíd. Pàg 14 i 15.\n6 DDAA. Guia de Capdepera. Editat pel Consell Insular de Mallorca. 2001. Pàg 13\n7 Última Hora. Reportatge sobre el municipi de Capdepera dins “Radiografía económica y social de los municipios de Mallora”. Segons dit treball, l'any 1999 hi havia 7.380 h, quantitat que consider equivocada. Fent comprovacions he arribat a la conclusió que únicament tengueren en compte la població resident a Capdepera i Cala Rajada, sense comptabilitzar els altres nuclis de població.


La CUP s'obre a negociar els pressupostos del 2020\nEl president del Govern ha dit als anticapitalistes que és el seu «compromís» arribar a un acord sobre el pressupost i «avançar cap a la República»\nRedacció 05/08/2019 10:39h\nLa CUP ha reclamat a l'executiu de Torra, en una entrevista a 'Catalunya Ràdio', un gir de 180 graus en les seves polítiques per a poder donar suport als pressupostos de l'any vinent. En aquest sentit, la membre del secretariat nacional de la CUP Eulàlia Reguant ha explicat que es poden pensar aprovar els pressupostos si hi ha un canvi en les polítiques socials i portin «fins al límit» les competències que «mai ningú ha volgut portar».\nPer la seva part, el president del Govern, Quim Torra, ha celebrat aquest dilluns que la CUP s'obri a negociar el pressupost del 2020 si implica avançar nacionalment i socialment. En una piulada, Torra ha respost als cupaires que arribar a un acord sobre els comptes és el seu compromís i responsabilitat.\n«Som-hi», encoratja. «La majoria independentista ens hem de posar d'acord en el pressupost i avançar cap a la República», apunta en el tuit, que fa referència a les declaracions de la CUP, disposada a parlar dels comptes si suposa avançar nacionalment i socialment.\nReguant ha explicat que la CUP no està a favor de celebrar uns comicis com a resposta a la sentència del judici del procés | ACN\nLa CUP rebutja que una convocatòria d'eleccions al Parlament pugui ser la resposta a la sentència de l'1-O i preveu que els catalans puguin anar a les urnes la primavera del 2020. Reguant ha explicat que si la sentència és a la tardor, no creuen que uns comicis puguin aportar res en concret com a reacció, però considera que, tal com va la legislatura, pot ser que arribin a la primavera.\nD'altra banda, ha negat que la seva formació pugui arribar a entrar en un govern de concentració pel «simple fet de la sentència», però sí que podria fer-ho si es posa sobre la taula «l'avenç en l'exercici efectiu de l'autodeterminació» i es deixa de banda «el simbolisme». Després que les bases de la CUP ratifiquessin la ponència estratègica 'Combatem la resignació, preparem-nos per tornar-hi', Reguant ha explicat que reflexionen com ha de ser una candidatura anticapitalista i independentista en unes previsibles eleccions catalanes en els pròxims mesos.\nAnar a portada Última hora Política Última hora Eleccions Última hora CUP Última hora 1-O


Bétera es troba adherida al programa ‘La Memòria a la biblioteca’ – BÉTERA – toda la información del Bétera, Valencia\nBétera es troba adherida al…\nLa Diputació de València ha tornat a apostar, per tercer any consecutiu, pel programa ‘La Memòria a la biblioteca’. Aquesta iniciativa busca promoure el coneixement sobre el període bèl·lic i la posterior repressió franquista. En aquesta tercera edició s’ha posat especial èmfasi en tots aquells valencians que van passar pels camps de concentració nazis i franquistes, així com en les narracions de primera mà del que va succeir.\nLa campanya finançada per la institució provincial arribarà a les biblioteques de 101 municipis valencians, entre elles la de Bétera. D’aquesta manera, l’Ajuntament de la localitat es suma a la proposta.\nEnguany s’ha ampliat la proposta a cinc més, respecte de l’any passat.\nLa diputada de Memòria Històrica, Rosa Pérez Garijo, ha destacat que l’objectiu primordial és “fer arribar informació de qualitat, gratuïta i adequada als diferents públics de les nostres comarques sobre un període de vital importància en la història del nostre país”.\nLa varietat de títols seleccionats ofereix “diferents visions a la guerra civil i la repressió franquista”. Entre les obres, destaquen premis nacionals, obres editades mitjançant crowdfunding, novel·les gràfiques, DVD i monografies de prestigiosos historiadors i investigadors valencians.\nEls títols es poden trobar al següent enllaç: Títols obres de ‘La Memòria a la Biblioteca’\nD’altra banda, qui vulga consultar tots els municipis adherits a la campanya pot fe-ho també en aquest enllaç: Ajuntaments adherits a ‘La Memòria a la biblioteca’


Pigues i taques de l'edat no és un problema - lloc Femme Dona Avui\nHoròscop per al 2017. Capricorn per Angela perla\nLa pel·lícula "abraçada d'ós" per veure en línia\nDubto seu cos. Temporada 4. Número 6 a 03/09/17\nPREVENCIÓ D'INCENDIS poemes per a nens\nPigues i taques de l'edat ja no és un problema.\nCom pigues i taques fosques - una manifestació dels excedents de producció per les cèl·lules de pigment melanòcits melanina.\nLes pigues - melanotsintov es superposen entre si (clúster en el grup) es mostra un lloc visible sobre la pell. Si pigues de la primera infància, la qual cosa significa que els melanòcits es defineixen genèticament lloc i per desfer-se de les pigues impossibles.\nNo obstant això, és possible prendre mesures per a la seva "liquidació" i després amb l'ajuda de cremes especials per mantenir aclarir la pell (és a dir, en lloc de les de dia i nit cremes tradicionals s'utilitzen de dia i nit cremes amb ingredients que inhibeixen la producció de melanina - una línia de cura de blanquejament).\nLes taques marrons (cloasma) són de diferents mides i formes, des del color marró-groc marró fosc o la llum, pot aparèixer a qualsevol edat i tenen una varietat de raons. Sovint s'originen en el fetge, la vesícula biliar, l'embaràs i la radiació solar a llarg ineficient.\nCloasma és especialment pronunciada en les dones amb pell fosca i morenes; que han mantingut més difícil i més lenta la curació. Persistents taques fosques considerablement també poden ser una conseqüència de l'aplicació de cremes irritants. Després de tot, de vegades amants de la bellesa estan en la seva pròpia discreció.\nEliminar aquestes taques és difícil, es necessita una gran quantitat de sistema de reparació de la pell i una acurada selecció d'eines per mantenir un estat normal.\nAmb l'aparició de taques de l'edat és necessari en primer lloc per consultar amb un especialista - un dermatòleg o esteticista, i determinar la causa.\nÉs important centrar-se en la solució dels problemes interns, a continuació, retiri la conseqüència d'aquest problema no és difícil, i el resultat serà positiu. No utilitzeu lleixiu en la seva pròpia discreció, ja que han ajudat a algú. Va ser l'acció correcta en l'inici de taques proporcionar un bon resultat del tractament\nVeure també: encens ÚTIL\nEls remeis casolans per a l'eliminació de taques de l'edat:\nLes següents receptes de la medicina tradicional eliminen taques de l'edat donen un efecte aclaridor i els fan menys visibles. Es recomana que aplicar-se només a les àrees de pigmentació i després del procediment lubricar les àrees tractades amb una crema nutritiva aquests fons. Per arribar a fer cada dia diverses vegades un efecte més pronunciat d'aquests procediments.\nQuallada des dels temps de les nostres àvies usades per eliminar taques de l'edat. Locions de quallades desitjable als propietaris de tipus de pell seca. Temps d'exposició quallada en àrees de pigmentació és de quinze minuts, després de la qual cosa tots han de rentar lluny. El iogurt pot ser substituït iogurt i sèrum de llet, quefir.\nPer eliminar la pigmentació per al tipus de pell greix Efectivament ajuda màscara de rave picant i pomes picada, presa en proporcions iguals.\nEl suc de llimona és també un mitjà eficaç per blanquejar taques de pigmentació. Cal dissoldre 1 cullerada suc de llimona amb 10 cullerades aigua. La barreja resultant es lubrica diverses vegades al dia sobre la pell afectada.\nLa màscara de suc de llimona i el midó és també un mitjà molt popular de desfer-se de la pigmentació. Diluir una cullerada de suc de llimona midó per formar una suspensió espessa, que després ha d'imposar a les taques fosques durant 20-25 minuts.\nA part de suc de llimona per eliminar la pigmentació efectivament ajudar a suc d'aranja, cogombre, magrana, suc de julivert fresc fulles i dent de lleó. Durant el dia, cal humitejar les àrees de pigmentació en qualsevol d'aquests sucs.\nargila blanca cosmètica també pot ser una eina eficaç en la lluita contra la pigmentació. Per preparar les màscares han de prendre mitja cullerada d'argila blanca i es dilueix el suc de llimona fins a obtenir una pasta. La massa resultant ha de ser aplicat a àrees pigmentades de la pell i es deixa durant 20 minuts, després esbandida amb aigua tèbia. D'altra banda una llimona, es pot utilitzar la magrana, el cogombre, el suc d'aranja i suc de julivert fresc. A més, en la mateixa raça manera argila blanca es pot iogurt, 3% de solució de peròxid d'hidrogen amb una petita addició d'aigua.\nVeure també: 2 vídeo més graciós com pintar\nEn el cas de la pigmentació en el cos pot prendre un bany amb la celidonia.\nPer eliminar esteticistes taques pigmentàries i aplicar mètodes més dràstics , incloent pas a pas (de múltiples sessions) eliminar la capa superior de la pell dolls agregat de sorra fina. També recentment la teràpia amb làser és àmpliament utilitzat per a l'eliminació de pigmentació de la pell.\nSi les taques no són un senyal de malaltia o trastorns hormonals, desfer-se'n gairebé no val la pena.\nPerò si sent que arruïnen la vida de manera catastròfica, tenir en compte que el tractament s'ha de dur a terme, en primer lloc, a l'estació freda i, de l'altra, a la clínica de dermatologia, i no en un saló de bellesa, fins i tot els més prestigiosos.\nEn qualsevol cas, cal no oblidar que la moda és canviant: les fotografies per a revistes de moda per esborrar les taques en els cossos de les dones boniques i després de sobte es troben al cim de la popularitat de les pigues i marques de naixement s'assemblen a un cel estrellat mapa.\nSemblava així que l'any passat les belles maniquins en Dior.\nLlavors, qui sap - potser demà pigues es converteixen en el seu principal destaqui!\nPigues i taques de l'edat de la cosmetologia\nMakulkina Lyudmila 27 de d'agost de, 2017\npigues - és la joventut i la bellesa! Ara no apareixen pigues))


World Travel & Tourism Council diu que el coronavirus destruirà 100 milions de llocs de feina del sector turístic al món - MésEconomia\nWorld Travel & Tourism Council diu que el coronavirus destruirà 100 milions de llocs de feina del sector turístic al món\nEl president del grup Hotusa reclama al govern espanyol un "pla de liquiditat" per garantir l'ocupació en el sector\nEl World Travel & Tourism Council (WTTC) preveu que la crisi del coronavirus destrueixi 100 milions de llocs de feina i 2,7 trilions de dòlars americans del sector turístic a tot el món. Així ho ha assegurat la presidenta i consellera delegada de l’entitat, Gloria Guevara, en el debat sobre ‘Com el turisme pot reactivar l’economia’, organitzat per Turisme de Barcelona. Davant aquesta situació, el president del grup Hotusa, Amancio López, ha reclamat al govern espanyol un “pla de liquiditat” per “pagar les despeses” que pugui tenir el manteniment de l’ocupació. El sector turístic ha demanat també una “estandardització” dels protocols per evitar el risc de contagi en els establiments i generar “confiança” en el viatger.\nEl turisme contribueix al 10% del PIB mundial i genera ocupació per a 330 milions de persones arreu del món. La pandèmia ha impactat especialment en aquest sector i, concretament, els mercats més importants són els més afectats. “És una crisi sense precedents”, ha manifestat Gloria Guevara.\nDavant aquesta situació, la presidenta del World Travel & Tourism Council ha destacat com a “fonamental” la injecció de liquiditat en el sector. En aquest mateix sentit s’ha pronunciat el president de la Fundació Cercle d’Economia, Antón Costas, que ha recomanat a l’executiu espanyol incrementar la despesa en els sectors més afectats per la crisi.\nTot i això, ha advertit que l’increment de la despesa podria disparar el dèficit per sobre del 10% i elevar el deute públic fins a l’11%. “Despesa, despesa i despesa. L’any que ve, ja veurem”, ha resumit. El també professor de la Universitat de Barcelona ha valorat positivament la mesura dels Expedients de Regulació Temporal d’Ocupació (ERTO) impulsada pel govern espanyol i ha assegurat que “ha salvat cinc milions de llocs de feina”.\nEl president del grup Hotusa, Amancio López, també ha celebrat la mesura però ha reclamat un “pla de liquiditat” per fer front a les despeses derivades del manteniment de l’ocupació. Així mateix, ha reivindicat la importància del sector turístic i ha reclamat uns protocols “rigorosos i viables” en els hotels. López ha advertit que si l’aplicació de les mesures de seguretat “encarissin el producte”, el nombre de clients als establiments turístics es reduiria “de manera substancial” i portaria a un creixement de l’economia submergida.\nGuevara també ha reivindicat la importància d’uns protocols “estandarditzats” a escala mundial. “És fonamental treballar de forma coordinada”, ha reclamat. En cas de no ser així, la consellera delegada del WTTC ha advertit que la recuperació serà “més lenta” i generarà “desconfiança” en el visitant.\nEl professor Costas també ha manifestat el desig d’assolir una “coordinació en les regles i els protocols del sector”, però ha recordat que la Unió Europea no té competències en matèria de fronteres interiors ni de sanitat. “La solució més probable és donar prioritat al component de vulnerabilitat i protecció i deixar de banda el component global”, ha manifestat.\nEn qualsevol cas, Guevara ha reiterat la importància de “buscar solucions” i ha afirmat que la Xina ja ha recuperat entre un 30% i un 50% el turisme nacional. La consellera delegada del WTTC ha advertit de la “gran” dependència d’Espanya dels visitants estrangers i ha plantejat treballar en corredors sanitaris com França o Regne Unit.


Jordi Larios podria ser el poeta de les quatre ces: concisió, concentració, condensació i contenció. I fixem-nos com cada terme expressa una significació contigua als altres, però alhora complementària, formant a moments intersecció. Són tots conceptes virtuosos, que impliquen una pràctica, per dir-ho així, ascètica. Fixem-nos-hi: res de superflu; ho reuneix tot cap a un centre comú (els “besllums d’un paradís”?); és compacte, trobem molta matèria en poc espai; i, finalment, no s’excedeix d’uns límits convinguts: té un hàbil domini de la forma, és a dir, de la formalització de pensament i emoció. Recorda una mica aquella anècdota del mestre cal·lígraf oriental que presenta la seva darrera obra: un sol cop afuat de brotxa damunt el paper d’escorça de cirerer. I li pregunten: “Quant temps heu estat per fer això?” I respon: “Tota una vida”. Arribar a la capacitat poètica que permet que aquells quatre conceptes siguin operatius a l’hora de construir el poema no és una tasca gota fàcil.\nA tall d’exemple, el Retrat de la pàgina 57: “Urpes del temps / en una cara plàcida”. La metàfora del primer vers per designar el que són les arrugues és una troballa expressiva de primer ordre. El temps és un monstre que exerceix la violència sobre els cossos temporals dels moridors, per dir-ho a la manera homèrica, però l’observador es troba que aquesta cara plena d’arrugues és plàcida. És a dir, no angoixada, ha acceptat el pas i l’empremta del temps amb bona jeia, sense patiment, potser amb estoïcisme, potser amb una joia que arrela en alguna mena de fe, no ho sabem. Aquest adjectiu atribuït a la cara del subjecte de qui es fa el retrat és clau: ens dóna la dimensió moral del personatge. Aquesta acceptació del pas del temps, de la “urpada” del temps que deixa marca en els cossos, és d’una grandesa colossal. D’aquests dos versos, que constitueixen el poema, en podria sortir una novel·la biogràfica de caire psicològic. I aquí, en aquest breu exemple, és on es demostra palesament el valor i la importància de les quatre ces.\nPerò hi ha més en l’obrador del poeta, en la manera d’operar amb l’experiència, perquè ens trobem, sens dubte, en aquest àmbit genèric. A voltes el compararíem a un ebenista, o a un escultor de la fusta que emprés, només, materials nobles: estellar, cisellar, polir el tac conferint al poema aquesta textura fustosa, portador sempre d’algun pensament entre malenconiós, flegmàtic i tràgic, no deixant mai res fora de control, conduint amb brida tensa cada vers, cada revolt, cada matís; sospesant els mots a cada pas. El bagatge literari de Larios, d’altra banda, és consistent. Citaríem Carner, Auden, Ferrater, Larkin, i ens quedaríem curts. Però Larios és posseïdor d’una veu, indeleble i intransferible. La hipnosi epifòrica de poemes com Espera és d’una desolació escruixidora. La mateixa que retrobem a Cançó enfadosa, amb troballes de densitat moral (“com un amant que desconeix / la virtut implacable del silenci”) o l’esclat final, que podria ser epítom i síntesi del deixant de tot el recull: “De tanta vida fosca / a plena llum del dia”. O el gran poema Les hores, d’antologia. La construcció metafòrica, l’espurna de les associacions entre substantius i adjectius, és sempre de primera qualitat. O l’ús lexical: un mot com delusió només podia escollir-lo algú que és habitant a la Gran Bretanya. O el detall tan bonic i destre del poema “a la manera (quasi) de Víctor Sunyol”. Lectura exigent, dura, però, per això mateix, lenitiva. Sense clofolla.


PP basc diu que s'està intentant desprestigiar Casado - Diari de Girona\nPP basc diu que s'està intentant desprestigiar Casado\nRaquel González assegura que l'arribada del nou líder no signifiquen canvis al PP d'Euskadi\nLa presidenta del PP de Bizkaia i membre del comitè nacional dels populars, Raquel González, creu que s'intenta desprestigiar a Pablo Casado «de la manera més ruin» amb el cas del màster perquè, quan «s'esgoti fins a l'últim dia de la bogeria» de Pedro Sánchez a La Moncloa i es convoquin eleccions generals, el candidat del Partit Popular «guanyarà per golejada».\nEn una entrevista concedida a RNE, González creu que s'ataca Casado i s'«oblida la presumpció d'innocència», malgrat que «ha donat explicacions més que suficients, ha estat reiteradament transparent i ha explicat tot el que se li ha demanat». Al seu judici, el president del PP és «un exemple a seguir per tots aquests que adulteren els seus currículum sense passar vergonya, i ara fan com si res». «Crec que és un exemple, que cada vegada que se li ha preguntat, s'ha explicat. Se li ha intentat atacar en el personal perquè amb l'aspecte polític no poden, perquè ve carregat d'il·lusió, amb un programa que ningú pot dir que no li interessa», va afegir. Preguntada si hauria de Pablo Casado dimitir si al final és imputat, va manifestar que hauria d'abandonar el seu càrrec si fos condemnat, alguna cosa que ha rebutjat perquè en el PP «tots estan seguríssims» que les acusacions són falses. «Per descomptat jo, si tingués el més mínim dubte d'una persona quant al seu passat, no hauria embarcat a aquest vaixell», va asseverar.\nEl PP basc no ha canviat\nD'altra banda, Raquel González va afirmar que l'accés a la presidència de Pablo Casado «no significava que hagués d'haver-hi cap canvi, ni molt menys», en el PP d'Euskadi. En aquest sentit, va assegurar que «la confiança» en els populars bascos «des de Madrid sempre ha estat un fora de sèrie». «Ens hem sentit molt volguts i molt necessaris per créixer en el PP», va explicar.\nEn aquest sentit, va dir que «hi havia hagut canvis» en l'Executiva nacional, «però el que és el suport al PP basc, a la gent» que ho conforma i «que està aquí barallant per treure això avanci, sempre ha estat ferma i seriós».\nPer la seva part, Casado va assegurar que d'aquesta qüestió «ja havia donat suficients explicacions».


Al Diari Oficial de la Generalitat de Catalunya número 6876, de data 21 de maig de 2015, surt publicada l’ORDRE EMO/144/2015, de 12 de maig, per la qual s’aproven les bases reguladores i es fa pública la convocatòria de la línia d’ajuts en forma de garantia per al finançament d’empreses participants en projectes d’emprenedoria corporativa mitjançant préstecs participatius de coinversió.\nBase 1: Objecte\nBase 2: Beneficiaris\n2.1. Poden ser beneficiàries d’aquests ajuts les petites empreses amb establiment operatiu a Catalunya. Als efectes d’aquesta convocatòria s’entén com a empresa aquella entitat constituïda segons alguna de les formes jurídiques següents: societat de responsabilitat limitada, societat anònima i societat limitada nova empresa.\nBase 3: Objecte del finançament préstecs participatius de IFEM\n3.1. L’objecte del finançament dels préstecs participatius de IFEM és el desenvolupament del pla de negoci de les petites empreses participants en projectes d’emprenedoria corporativa. Es finançaran les despeses associades al desenvolupament del pla de negoci objecte de la sol•licitud.\nL’empresa Instruments Financers per a Empreses Innovadores, SL (IFEM) promou el finançament proporcionat en forma de préstecs participatius amb recursos del Fons Europeu de Desenvolupament Regional (FEDER).\nArticle 5: Termini, forma i lloc de presentació de sol•licituds\n5.1. El termini de presentació de sol•licituds s’iniciarà a partir de l’endemà de la publicació d’aquesta Ordre al DOGC i restarà obert fins al 31 de desembre de 2015 o fins a exhaurir el pressupost per aquests conceptes.\n5.2. Les sol•licituds han d’anar adreçades al/a la conseller/a delegat/a d’ACCIÓ i s’han de formalitzar en l’imprès normalitzat que es podrà obtenir a la pàgina web d’ACCIÓ (http://accio.gencat.cat). A l’imprès de sol•licitud s’hi haurà d’indicar l’adreça a un enllaç a Dropbox o WeTransfer on l’empresa sol•licitant haurà de desar la documentació addicional que estableix la base 5 de l’annex 1 d’aquesta Ordre.\nUn cop formalitzat l’imprès de sol•licitud s’enviarà telemàticament a ACCIÓ. També cal registrar l’imprès de sol•licitud en paper i signat, dins del termini que estableix l’article 5.1, a la seu d’ACCIÓ, passeig de Gràcia, 129, 08008 Barcelona, a qualsevol de les seves delegacions, o mitjançant els procediments que preveuen l’article 25 de la Llei 26/2010, del 3 d’agost, de règim jurídic i de procediment de les administracions públiques de Catalunya, i l’article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.


L'Acellec reclama diàleg a la consellera d'Ensenyament\nL'Acellec ha fet arribar una carta a la nova Consellera d'Ensenyament, senyora Meritxell Ruiz, en la qual demana una vegada més que s'obri un ampli espai de diàleg amb tots els membres de la comunitat educativa per acordar els criteris bàsics del sistema de gestió dels menjadors escolars. El Tribunal Català de Contractes del Sector Públic ha suspès cautelarment, per segona vegada, la licitació dels menjadors del Maresme Vallès Oriental, atenent el recurs que hi va presentar l'Acellec. Segons l'associació patronal, el canvi de model, tot i que necessari, no es pot realitzar sense un procés previ de converses amb el sector, per atendre la diversitat de necessitats i problemàtiques que existeixen.\nL'Acellec considera que el sistema de contractació conegut com a Acord Marc no és adequat per gestionar un servei d'atenció a les persones perquè posa en risc la seva qualitat i no permet tenir en compte els aspectes educatius, essencials en aquesta activitat. L'acord marc convocat no reconeix el temps de menjador escolar (pràcticament el 30% del temps que els infants són a l'escola) com a servei educatiu i allunya dels centres d'ensenyament la decisió sobre la tria de les empreses que n'han de fer la gestió. L'Acellec i nombroses entitats, com la FAPAC, han reclamat reiteradament al Departament d'Ensenyament que aturi l'actual procés de contractació per buscar a través del diàleg un model que atengui la diversitat de circumstàncies i problemàtiques dels diferents agents del sector.\nEn aquest enllaç podeu accedir a una informació publicada en aquest mateix web que descriu la posició de l'Acellec sobre l'Acord Marc, i en aquest altre a la carta que la patronal ha adreçat a la consellera Ruiz.


EN PROCÉS DE HOMOLOGACIÓ :: Coffee Cooking Studio\nINICIO > EN PROCÉS DE HOMOLOGACIÓ\nDurant aquest any 2017, estem reformant i millorant les nostres instal·lacions, per convertinos en PTC (Premier Training Campus) homologat per SCA. Per a això les estem equipant, amb tota la maquinària i materials necessaris per fer-ho possible.\nAixò suposa, disposar d'unes instal·lacions aptes, per poder desenvolupar qualsevol dels nous mòduls que conformen el Coffee Skills, que és el nou programa de SCA per a les formacions que comprenen el Coffee Diploma System.\nUn cop tinguem tots els requisits necessaris, procedirem a la sol·licitud de l'homologacion, procés que esperem tenir conclòs abans de final d'enguany per començar el 2018 amb un calendari de tots els mòduls que actualment ofereix SCA.\n- Anàlisi de cafe Verd


KUSALA - Informació sobre la marca\nMarca KUSALA a Espanya\nInformació sobre la marca KUSALA amb el nombre M3609952(X)\nLa marca KUSALA amb el nombre M3609952(X) va ser sol·licitada el 13/04/2016. Es tracta d'una marca a Espanya pel que aquest registre no ofereix protecció en la resta de països. La marca KUSALA amb el nombre M3609952(X) va ser sol·licitada per RICARDO LUENGO DÍAZ.\nRenovació de la marca KUSALA amb el nombre M3609952(X)\nAltres marques sol·licitades per RICARDO LUENGO DÍAZ\nÉs possible conèixer totes les marques sol·licitades per RICARDO LUENGO DÍAZ, entre les quals es troba la marca KUSALA amb el nombre M3609952(X). Si es desitgen conèixer més marques sol·licitades per RICARDO LUENGO DÍAZ clicar aquí.\nÉs possible conèixer totes les marques publicades a Espanya entre les quals es troba la marca KUSALA. El nostre portal www.patentes-y-marcas.com ofereix accés a les publicacions de marques a Espanya. Conèixer les marques registrades en un país és important per saber les possibilitats de registrar una marca a Espanya.


Ajuntament de Mollet: L’alcalde Monràs visita les obres del nou centre logístic d’Amazon a Can Magarola\nImatge de la visita a les obres del nou centre logísitc\nEl centre de Mollet suposarà la creació de 130 llocs de treball fixes, a més de 170 oportunitats de treball per a 6 empreses de repartiment de la ciutat i es preveu que estigui operatiu al voltant de l’octubre. La nau tindrà uns 7.000 m2 de superfície i un aparcament amb capacitat per uns 400 vehicles. Es preveu que es puguin repartir uns 20.000 paquets diaris al Vallès Oriental i part del Vallès Occidental.\nL’alcalde Monràs destacava que “la implantació d’Amazon a Can Magarola és una molt bona notícia per la ciutat sobretot per la creació de llocs de treball directes i indirectes que generarà, però també per la consciència mediambiental que té el projecte pel seu compromís amb la sostenibilitat i la reducció de les emissions de CO2”, i va afegir “Des del govern municipal continuaren esmerçant tots els nostres esforços per generar oportunitats de feina pels molletans i les molletanes”.\nEn la mateixa línia, la Senior Operations Manager d’Amazon Logísitics, Roser Sellers, assegurava que “estem encantats d’invertir a Mollet amb aquesta nova estació logística que proporcionarà una entrega eficient als clients, i crearà desenes d’oportunitats de treball per diferents professionals”.\nLa nau incorpora fusta natural a l'estructura de la coberta i a la façana de l'edifici, el que implica una reducció de les emissions de CO2 així com una reducció de soroll per a que l’espai de treball sigui més còmode per als treballadors.\nTota la instal·lació incorpora els darrers estàndards de seguretat i sostenibilitat (certificació Breem “Very Good”) així com nombrosos materials innovadors orientats a la reducció de la petjada de carboni. L’espai permetrà gestionar la distribució d’Amazon d’una manera més eficient i amb menys impacte mediambiental.


Cavalcades naturals - Fot-li Pou - Barça i més\nLa tempesta ha arribat amb força a Vallecas. Més concretament, a la cavalcada de Reis de divendres. El regidor president del districte ha anunciat que hi haurà representats fins a 23 col·lectius diferents en un total de 16 carrosses. I ha anunciat també que, entre aquests col·lectius, enguany també hi figura la Mesa de la Igualdad de Vallecas, entitat que fins ara no havia participat mai en un esdeveniment d'aquestes característiques i que divendres ho farà amb una drag queen.\nEls ha faltat temps. De seguida ha sortit el portaveu del grup municipal del PP, José Luis Martínez-Almeida, per acusar a Manuela Carmena de, textualment, "desnaturalizar las Navidades" i demanar-li que, si us plau, "no confunda a los niños".\nNo sé què és més alarmant, si la classificació entre allò que és natural o allò que no ho és -com ja passava dècades i segles enrere- o la crida desesperada a no confondre els nens. De què parlen, quan parlen de naturalitat? De tres senyors engalanats que, guiats per un estel precís i conduïts per camells, porten presents a un nadó engendrat gràcies a la virtut d'un concepte anomenat Esperit Sant? Parlen d'aquesta naturalitat? Perquè si és així, és probable que aquesta confongui més a un nen que no pas la imatge d'una persona que, simplement, viu la seva insubornable vida. Dins o fora d'una carrossa, és igual.\nBé, no. No és tan igual. De fet, el que ho canvia tot és precisament això: que la visqui públicament i davant de tothom. Això és el que no accepten. Que la gent que viu diferent, que actua diferent -en el fons, que és diferent- ensenyi massa la seva diferència. No agrada que formin part de la cavalcada de Reis perquè una carrossa d'El Corte Inglés allà enmig és l'ordre i la naturalitat, la genuïnitat que acompanya, el pa nostre de cada Nadal, però una carrossa amb una drag queen és la fastigosa diferència, la perversió que mai ve al cas. De la mateixa manera que uns caramels llençats des d'una carrossa de La Vanguardia són llençats des de la tradició i l'amor, però els mateixos caramels llençats per una drag queen són bales de vici i d'anormalitat. Una paraula -anormalitat- que encara ressona a les orelles de molts catalans.\nI això no és tot, perquè a les paraules del popular Martínez-Almeida cal sumar-hi les de la portaveu de Ciutadans a Madrid, Begoña Villacís, que ha afirmat que el 5 de gener "los niños esperan ver a los Reyes Magos y lo que deberíamos ofrecerles como ciudad es ese sueño. Tenemos muchísimas oportunidades de demostrar lo diversos que somos los madrileños, pero los adultos complicamos las cosas."\nEl mateix patró, sempre. El de la falsa normalització. Sigueu com vulgueu, però no ara. Condemneu-vos, però no aquí. Viviu el vostre deliri, però no davant dels nens. Embruteu-vos l'ànima, però no ens ho ensenyeu. I d'aquesta manera procuren emmascarar el seu pànic al QUÈ fent veure que és una simple esmena al QUAN. No, senyors. Ja no enganyeu ningú. Us indigna la drag queen perquè us molesta que ho sigui davant vostre. Us molesta que ho sigui davant vostre perquè us fa pànic la diferència. I us fa pànic la diferència perquè us horroritza la vida.


Tu i Jo: Tu i Jo\nUn home i una dona comparteixen la vida, els dubtes, els neguits, les hores mortes. Som tu i jo. Dues persones enfrontant-se, indefenses, a la seva realitat. Violentament forçades a romandre, a continuar existint, a encarar el seu dia a dia sense mitjans.\n- tu i jo\n- persones involucrades\n- desgranant l'obra\n_Obra guanyadora del 13è Premi Boira de Teatre de Vic. Seleccionada per la Mostra de Teatre de Barcelona v.2.0. i classificada per la segona fase. En cartell durant els mesos de juliol i novembre 2011 i març 2012 a Porta4, Gràcia (Barcelona). Produïda per fiLÒmans.


El Consell del Poder Judicial denega a Santiago Vidal el reingrés com a magistrat | Catalunya | EL PAÍS Catalunya\nL'òrgan de govern dels jutges el considera no apte per la seva “falta de lleialtat” a l'Estat i a la Constitució\nSantiago Vidal, el novembre del 2016 al Senat. Claudio Álvarez\nL'exsenador d'ERC i magistrat Santiago Vidal no podrà reintegrar-se al servei actiu a la carrera judicial després que el Consell General del Poder Judicial hagi constatat la seva "falta d'aptitud" per exercir com a jutge a causa de la seva "falta de lleialtat a les institucions de l'Estat i a la Constitució". Vidal, que està imputat en el jutjat d'Instrucció número 13 de Barcelona per la seva participació en el procés independentista de Catalunya, va demanar la reincorporació com a magistrat després de complir una suspensió de funcions de tres anys per elaborar, essent jutge, un esbós de constitució per a una república catalana independent d'Espanya. Això li va costar una falta molt greu per "ignorància inexcusable en el compliment dels deures judicials".\nLa sanció de tres anys es complia avui. Vidal va demanar la reincorporació el passat 24 de gener. Per tornar al servei actiu en un jutjat havia d'obtenir a prèvia declaració d'aptitud per part del Consell General del Poder Judicial, tal com estableixen la Llei Orgànica del Poder Judicial (article 367.1) i el Reglament 2/2011, de la Carrera Judicial (article 197.2). Aquesta aptitud li ha estat denegada en una decisió que no és definitiva i que durarà mentre persisteixi en el seu comportament deslleial amb l'ordenament jurídic que, com a jutge, havia jurat que defensaria.\nLa Comissió Permanent del Consell General del Poder Judicial recorda que la sanció que es va imposar a Vidal va implicar la privació de tots els drets inherents a la seva condició de jutge o magistrat, però no va suposar la pèrdua de la seva condició de membre de la Carrera Judicial. Per això, la suspensió "no li disculpa de les seves obligacions bàsiques, com és primera d'elles la de lleialtat constitucional, al punt que la Llei no estableix que el suspens hagi de renovar el seu jurament o promesa de guardar i fer guardar la Constitució, en reputar que es manté vàlid i exigible l'anteriorment efectuat".


Jornadas I Jornada sobre recerca en sostenibilitat a la UPF - emagister.com\nDel 05/06/15 al 05/06/15\nC/ Roc Boronat 138. Barcelona, Auditori Poblenou, Barcelona, España (mapa)\nVine a descobrir la recerca que fem a la UPF\nen temes de medi ambient i d'ecologia!\nEl divendres 5 de juny, Dia Mundial de Medi Ambient, tindrà lloc la I Jornada sobre recerca en sostenibilitat a la UPF amb investigadors de diverses disciplines que ens presentaran la seva feina i recerca en temes de medi ambient, ecologia i sostenibilitat en general.\nLa jornada tindrà una conferència inaugural a càrrec del filòsof i ecologista de la Universitat Autònoma de Madrid, Jorge Riechmann.\nTant la conferència inaugural com la jornada són obertes a tothom però cal fer la inscripció a través de l'apartat INSCRIURE-S'HI de la part superior d'aquesta pàgina.\n09.00h - Inauguració a càrrec de la vicerectora de Responsabilitat Social i Promoció, Mònica Figueras.\n09.05h - Conferència inaugural: Jorge Riechmann (Filòsof, Universitat Autònoma de Madrid): "¿El smartphone derrotó al movimiento ecologista?"\n09.45h - Taula de comunicacions moderada per Àngel José Rodrigo Hernández\nPere Fullana (Grup d'Investigació en Gestió Ambiental de l'Escola Superior de Comerç Internacional, ESCI): "Avaluació de cicle de vida, millora i comunicació ambiental en una economia circular. Posicionament, metodologia i aplicació".\nSilvia Ayuso (Càtedra Mango en RSC, Escola Superior de Comerç Internacional, ESCI) i Mercè Roca (Coordinadora Acadèmidor: ca/Directora del Master in International Business, ESCI): "Integració del desenvolupament sostenible a les PIMES catalanes".\nHumberto Llavador (Departament d'Economia i Empresa i Barcelona GSE): "Sustainability for a Warming Planet".\nAndrea Noferini (Departament de Ciències Polítiques i Socials): "Sostenibilidad y gobernanza (multinivel) en las políticas públicas".\n11.00h - Descans\n11.30h - Taula de comunicacions moderada per Andrea Noferini\nÀngel José Rodrigo Hernández (Àrea de Dret Internacional Públic i Relacions Internacionals): "El desafío del desarrollo sostenible, Los principios del Derecho internacional relativos al desarrollo sostenible".\nChelo Chacartegui (Grup de Recerca en Dret del Treball i la Seguretat Social, GREDTISS): "Green strategy com a nova forma de governança".\nSebastian Preller (Àrea de Dret Internacional Públic i Relacions Internacionals): "Eco-etiquetas, estudio de una medida de protección del medio ambiente en el Derecho de la OMC".\nStefano Biagetti (Complexity and Socio-Ecological Dynamics Research Group, CaSEs, Departament d'Humanitats): "Sustainability: a view from the past".\n12.45h - Taula de comunicacions moderada per Humberto Llavador\nAntonino Firenze (Àrea de Filosofia, Departament d'Humanitats): "¿Medio ambiente animal versus mundo humano? Hacia un nuevo enfoque filosófico de la animalidad humana".\nCatia Faria (Àrea de Filosofia del dret, Departament de Dret): "Intuición “laissez-faire” y ética de la intervención en la naturaleza".\nNúria Almiron (Àrea de teories de la Comunicació, Departament de Comunicació): "Representació mediàtica dels altres animals: especisme i canvi climàtic".\nMireia Boya (Departament d'Humanitats): "Catalogar el paisatge: representacions socials del Pirineu entre la conservació i el desenvolupament"\nJordi Mir (Centre d'Estudis de Moviments Socials, CEMS, Departament d'Humanitats): "El naixement de l'ecologisme polític".\n14.15h - Cloenda


La CNMV obre una investigació per l'existència de possibles indicis d'abús de mercat en Pescanova\nLa Comissió Nacional del Mercat de Valors (CNMV) ha obert una investigació per determinar "l'existència de possibles indicis de comportaments d'abús de mercat" per part de Pescanova, dels seus administradors o de terceres persones.\nEn un comunicat, l'organisme presidit per Elvira Rodríguez va indicar que ha adoptat aquesta decisió en relació "als esdeveniments recents publicats en els últims dies en relació" amb en l'anunci de la presentació del preconcurso de creditors per la companyia.\nAixí mateix, la CNMV, de conformitat amb l'article 85 de la Llei del Mercat de Valors (LMV), ha requerit a l'entitat que procedeixi a remetre com més aviat millor la informació corresponent al segon semestre de l'any 2012, així com determinada informació complementària sobre la situació patrimonial, nivells d'endeutament, import dels deutes vençuts i no pagades, entre unes altres, per a la seva posada a la disposició del públic.\nL'empresa va anunciar aquest dilluns la suspensió temporal de la contractació d'Houlihan Lockey com a assessor financer de la seva reestructuració, que durarà fins que els termes del contracte amb el banc d'inversió nord-americana siguin aprovats pel consell d'administració, una vegada formulades els comptes anuals de 2012.\nLa decisió de la companyia gallega es produeix després que el banc d'inversió nord-americana ja hagués mantingut la seva primera reunió amb el 'pool' bancari dijous passat, en la qual Houlihan Lokey es va comprometre a convocar una segona reunió una vegada fixat l'import exacte del deute a refinanciar, segons van informar a Europa Press en fonts coneixedores del procés.\nAltres fonts consultades atribueixen la decisió de Pescanova a possibles discrepàncies en el seu consell d'administració, integrat per dotze consellers, sobre l'estratègia a seguir després de sol·licitar el preconcurso de creditors i haver engegat el procés de renegociació del seu deute financer.\nPescanova, que compta amb un passiu auditat d'1.500 milions, havia d'afrontar aquest any el venciment de deute per un import de 203,36 milions d'euros (amb entitats de crèdit, obligacions i deutes no comercials).\nLes accions de Pescanova van tancar en Borsa amb una caiguda de més d'un 17%, fins als 7,3 euros. Els títols de la companyia gallega han retrocedit un 58% des de la presentació del preconcurso de creditors.


Creus que els gossos harien de poder accedir a platges de Tarragona?\nTarragona prohibeix, des de l'1 d'abril, que els amos de gossos se'ls puguin emportar els seus animals de companyia a la platja així com circular-hi en bicicleta. La normativa, fixada per l’ordenança de convivència cívica aprovada l’any 2005, estableix que aquesta prohibició és vigent fins al 15 d’octubre, englobant per tant la Setmana Santa, l’estiu i les festes majors. La sanció a què s’exposen els propietaris dels animals pot arribar als 1.500 euros, en cas que alguna de les patrulles de la Guàrdia Urbana detecti la presència d’aquests animals a la costa del terme municipal.\nLa nova ordenança de tinença d’animals estipulava a més que calia evitar que fessin les deposicions a la sorra o a l’aigua i, en el cas que sigui inevitable, s’havien de retirar immediatament els excrements o la brutícia produïts. Fins el moment, no s'ha donat cap pas en aquesta direcció.\nDes del Diari Més, volem saber què en pensen els nostres lectors.\nSí, es podrien crear espais tancats on els propietaris responsables puguin accedir i s'evitarien molèsties a altres usuaris\nNo, embrutaran les platges per culpa de propietaris irresponsables\nSí, es podria acotar un horari com a primera hora del matí i última de la tarda\nNo, ja tenen la resta de l'any per anar


L’Agència rep l’autorització per donar el sus a la remodelació de la dessalinitzadora de Palma – Portal de l'Agència Balear de l'Aigua i la Qualitat Ambiental\n\_ La redacció i la tramitació del projecte es licitaran per un import màxim de 562.046,21 €, amb l’IVA inclòs\n\_ La planta, inaugurada fa vint anys, és la principal font de subministrament d’aigua potable a Mallorca\nEl Consell de Govern ha autoritzat, aquest dilluns, l’Agència Balear de l’Aigua a aprovar l’expedient de despesa corresponent a la contractació del servei per a la redacció i la tramitació del projecte de les obres de remodelació de la Instal·lació Dessalinitzadora d’Aigua de Mar (IDAM) de la badia de Palma. El projecte es licitarà per una despesa màxima de 562.046,21 €, amb l’IVA inclòs, i amb un termini d’execució de sis mesos.\nLa planta dessalinitzadora de la badia de Palma és la principal font de subministrament d’aigua potable a l’illa de Mallorca. Les instal·lacions van entrar en funcionament l’any 1999 amb una capacitat de producció de 43.000 m3/dia i sis línies de producció.\nDesprés de diverses ampliacions i reformes, es va ampliar la capacitat màxima de la planta fins a 64.800 m3/dia i nou línies de producció.\nEn l’actualitat molts dels seus equips i instal·lacions han finalitzat la vida útil i no permeten garantir el compliment de la quota de producció de la planta dessalinitzadora en anys de sequera. L’antiguitat de la planta la fa, també, poc eficient energèticament.\nL’avantprojecte per a la remodelació de la IDAM preveu un pressupost per a l’execució de les obres de 29.554.191,91 € sense l’IVA.


La Fira del Llibre d'Ocasió Antic i Modern homenatja Josep Vallverdú - VilaWeb\nDivendres 19.09.2008 12:47\nLa Fira del Llibre d'Ocasió Antic i Modern homenatja Josep Vallverdú\nLa 57a s'instal·la al passeig de Gràcia de Barcelona fins el 5 d'octubre\nLa 57a Fira del Llibre d'Ocasió Antic i Modern, que el Gremi de Llibreters de Vell de Catalunya ofereix cada any al passeig de Gràcia de Barcelona, s'obre aquest cap de setmana i durarà fins el 5 d'octubre. El conseller de Cultura, Joan Manuel Tresserras, ha presidit l'acte d'inauguració. N'ha fet el pregó l'escriptor Josep Vallverdú, a qui la Fira ha retut homenatge. L'autora del cartell és Roser Cadevila, creadora de 'Les tres bessones'.\nL'escriptor Josep Vallverdú (Lleida, 1923), Premi d'Honor de les Lletres Catalanes del 2000, és autor sobretot de literatura infantil i juvenil, i l'editorial Fonoll de Juneda (les Garrigues) li acaba de publicar un recull d'articles, 'Finestra i espill'.\nUna de les novetats de la Fira d'enguany és el punt de reciclatge 'El Llibre Solidari'. Qui vulgui desprendre's d'alguns llibres podrà dipositar-los en un punt de reciclatge, i els interessats se'ls podran emportar per uns pocs euros: d'un a cinc. Els diners obtinguts d'aquesta manera es destinaran a un programa d'escolarització de Burkina Fasso, promogut per la UNICEF. A banda, també hi haurà una exposició de llibre infantil i juvenil de la Catalunya dels segles XIX-XX, d'un centenar de volums.\nSegons el president del Gremi de Llibreters de Vell de Catalunya, Albert Obradors, el principal reclam de la Fira és la possibilitat d'adquirir llibres rars o antics, tots descatalogats, que procedeixen d'unes altres mans, i fer-ho en un espai relativament reduït. El designi és d'acostar les llibreries de vell (les grans desconegudes, segons Obradors) als barcelonins i a la resta dels catalans que aquests dies visitin el cap i casal\nEn aquesta Fira, hi participen trenta-cinc expositors (la majoria del Principat, però també del País Valencià) que posen a la venda un fons d'uns 200.000 llibres. Els organitzadors esperen la visita de més de 500.000 visitants i que uns 100.000 comprin algun llibre. Els preus van d'un euro a 10.000. Les vendes de la Fira, diuen, representen un 20% de la facturació anual dels agremiats.


Cloenda del Summer 2020 de matemàtiques\nTotes les activitats que hem fet han tingut una component lúdica.\nEn la gamificació, l'aprenentatge es fa de manera natural, els alumnes es concentren en el joc, desenvolupen estratègies, s'autocorregeixen, s'involucren i treballen en equip.\nPer exemple, amb el Pasapalabra hem vist com els alumnes han incorporat i assimilat termes de llenguatge matemàtic i d'origami. Les competències que hem treballat d'aquesta manera són la comunicació i també les connexions tant dins les matemàtiques com interdisciplinàries. Amb les proves prèvies hem vist d'altres aspectes concrets de la geometria i hem treballat la resolució de problemes amb Kahoots i el Tangram, i el raonament i prova amb una seqüència de polígons que havien d'ordenar seguint unes pistes.\nEn quant a l'últim dia, després de plegar un barret Samurai, cada alumne ha triat un model d'avió d'entre els 46 que hi ha al web https://www.foldnfly.com/#/1-1-1-1-1-1-1-1-2. Estan classificats segons el grau de dificultat de plegatge, el temps que es mantenen a l'aire, la distància que recorren, etc. Tot sols han hagut d'aprendre a interpretar-ne les instruccions de plegatge i han triat o bé una seqüència d'imatges (fotodiagrama) o bé un vídeo, segons s'han sentit més còmodes.\nTant l'avió com el barret de Samurai són exemples dels beneficis de l'origami per les matemàtiques.\nPer una banda, l'origami estimula el pensament computacional. Tenim una seqüència de plecs, amb un ordre lògic, que ens acaba portant a un model final. Mai es fan plecs innecessaris. A més cada plec té una o diverses interpretacions geomètriques, és a dir, o bé és una bisectriu, o bé és una mediatriu, etc. Les explicacions i discussions orals durant el procés de plegatge ajuden a entendre i integrar millor aquest vocabulari matemàtic. D'altra banda, les matemàtiques esdevenen palpables i menys abstractes, clarament per la part de geometria, però també per l'aritmètica, l'àlgebra i el càlcul.\nUtilitzant l'origami hem estimulat la visió espacial, la lateralitat, la coordinació de les mans amb els ulls, i hem après a tenir més paciència i a tolerar la frustració quan un model d'origami no ens sortia de seguida, en el primer intent.


Restaurant Ikea, 2005 - Salas Studio\nEn colaboració amb Javier Mariscal\nIkea significa en basc petit turó. Per conceptualitzar l'interiorisme d'Ikea, es va imaginar com un restaurant ubicat en un mas al capdemunt d'un turó, vorejat d'un bosc de faigs i roures. La realitat és que el restaurant Ikea de Vitoria, és una casa de conte, que es troba al centre d'un bosc d'edificis d'apartaments.\nEl bosc es viu a l'interior gràcies als seus materials i aplicacions, on fusta de roure i altres fustes autòctones, pedres calcàries i de granit conviuen entre elles. Els materials deixen veure les vetes, els nusos, el tall de serra, buscant l'autenticitat i el seu propi caràcter.\nAl sostre, un entramat de troncs filtra la llum artificial. Als murs interiors hi ha panells de fustes de diferents varietats, textures i talls per a aportar aquesta sensació primitiva, on la imperfecció formal és simplement una qualitat del material.\nSobre alguns panells, treuen el cap alguns crancs, de fibra de vidre i il·luminats amb fibra òptica, que aporten contrast i són una referència a la contemporaneïtat, entre la cruesa i la sofistificació. Una espècie de metàfora de la cuina de José Ramón Berriozabal, que prefereix cuinar a experimentar, però que no menysprea investigar sabors i incorporar productes que no pertanyen al receptari tradicional.\nEn quant al tractament de l'espai, s'ha suprimit els antics envans, per a crear espais diàfans que conviuran amb altres més íntims i recollits, quan els comensals desitgin gaudir de privacitat.\nPer a introduir llum natural a l'interior del soterrani, s'ha generat un pati anglès, estret i allargat, i tancat en un dels seus cantons per un mur de formigó que es cobreix de vegetació, mentres que el mur que comunica amb els mejadors que s'han obert amb grans vidrieres. A l'exterior, tanques de boix segueixen el perímetre de façana.\nAnnex al restaurant es troba la carpa, un espai per a cel·lebrar banquets, que Mariscal va concebre com una "catedral laica". Una estructura, de llistons de fusta de faig, envolta l'espai interior i li dóna molt de caràcter.


La víctima ha estat traslladada a l'hospital per una ferida d'arma blanca | Mossos d'Esquadra\nEl presumpte agressor ja ha estat detingut pels Mossos d'Esquadra\nper Andrea García 31/08/2020 15:46h\nEls Mossos d'Esquadra han detingut aquesta matinada a un individu que presumptament n'hauria ferit un altre amb una arma blanca després d'una baralla. Segons han informat fonts policials al mitjà 'Metrópoli Abierta', els fets han tingut lloc a la 1:00 hores de la matinada al carrer Robador del barri del Raval (Barcelona). La víctima ha estat traslladada d'urgència a l'hospital, mentre que la policia ha obert ja una investigació sobre els fets.\nDetectat nou apunyalament al carrer Robador del Raval ahir a la nit.\nEls @mossos van detenir el presumpte agressor.\n— Helpers CAT (@HelpersCAT) August 31, 2020\nCreix la inseguretat a Ciutat Vella\nTal com es pot veure en el vídeo que ha compartit a Twitter 'Helpers CAT', una plataforma col·laborativa de seguretat ciutadana, un home n'agredeix a un altre amb el que podria ser un ganivet o un objecte punxant. Un tercer individu els intenta separar, mentre que diversos veïns criden per aturar la baralla. Finalment es veu com l'apunyalarepetides vegades.\nDetectada baralla al carrer Robador.\nVeïns de la zona denuncien lluita territorial entre màfies de la prostitució.\nEl carrer on s'ha produït aquest incident és un dels punts més conflictius del districte de Ciutat Vella. En els últims anys han tingut lloc múltiples baralles i diversos apunyalaments. Fa uns anys la Síndica de Barcelona, Maria Assumpció Vilà, va reclamar més presència policial en aquest mateix carrer a causa del creixement de la inseguretat. A més, cal remarcar que és el carrer on hi ha més concentració de prostíbuls de tota Barcelona.\nA presó per robar en un pis de Santa Coloma (Barcelona)\nUn home de 21 anys ha ingressat a presó i dos menors han quedat en llibertat amb càrrecs després de ser detinguts pels Mossos d'Esquadra com a presumptes autors d'un robatori amb violència i intimidació a Santa Coloma de Gramenet (Barcelona).\nSegons ha informat la policia a través d'un comunicat, dos dels detinguts van entrar en un pis on hi havia una dona d'avançada edat i presumptament la van amenaçar amb un ganivet. Els agents asseguren que els assaltants van registrar el pis i es van endur joies, dos rellotges, un telèfon mòbil, documents i targetes bancàries i diners en efectiu, a més a més d'un televisor.\nNomés unes hores abans, un taxista de la ciutat va ser víctima d'un robatori amb violència per part de tres joves. La descripció coincidia amb la dels tres detinguts.\nIngressa a presó un home per un robatori violent a Santa Coloma de Gramenet. Juntament amb un menor van assaltar un domicili i es van endur joies, 600 euros en efectiu i un televisor https://t.co/hEerWcNq2Kpic.twitter.com/IixZNpDMJr\nÚltima hora Última hora Successos Última hora Barcelona Última hora Mossos d'Esquadra Última hora Apunyalament Última hora Robatori Última hora Santa Coloma de Gramenet Última hora Raval


IB3 | Balears reclama desmuntar les infraestructures rígides dels espais naturals protegits\nPortada > societat > Balears reclama desmuntar les infraestructures rígides dels espais naturals protegits\nBalears reclama desmuntar les infraestructures rígides dels espais naturals protegits\nEcologistes i científics creuen que s'han d'adesar els desperfectes, però no refer el que Gloria ha espenyat\nBalears és la primera comunitat autònoma que ha demanat al Govern central desmuntar les infraestructures rígides als espais naturals protegits. El 20 de febrer el Director d’Espais Naturals i Biodiversitat va enviar una carta a la delegada de Costes, per demanar-li decidir conjuntament quin és el patró de reconstrucció de la franja del litoral.\nEn zones com el Parc Natural de Mondragó ha quedat demostrat que els majors efectes negatius de la tempesta Gloria van afectar estructures artificials, com el pas de formigó. En canvi, les platges naturals com sa Font de n’Alís i s’Amarador van respondre de manera més resilient, actuant com un sistema natural actiu, dinàmic i amb capacitat de recuperar-se.\nCanvi de model urbanístic\nEcologistes i científics de diferents disciplines, com l’hidrogeòleg Alfredo Barón o l’oceanògraf Xavier Pastor, creuen que s’han d’adesar els desperfectes, però no refer el que Gloria ha espenyat, tot i la pressió de veïnats, batles i el sector hoteler. Assumeixen la dificultat d’haver de canviar de mentalitat i model urbanístic quan des dels anys 60 del segle passat el turisme és el primer motor econòmic.\nAsseguren, però, que s’ha de dur a terme una reflexió serena i holística davant la situació d’emergència climàtica “que vivim”, ja que l’execució d’hotels i passeigs marítims impedeix la regeneració natural dels arenals. El Col·legi Oficial de Geòlegs de les Illes també ha emès un comunicat, en el qual aposten per no fer de nou els camins de primera línia de mar perquè s’impedeix la regeneració natural de les platges.\nEs destinen ja gairebé més doblers públics a reparar els danys que causa el canvi climàtic i tots els seus fenòmens naturals associats, que no a revertir-lo.\nEls ciutadans de Cala Rajada no descarten manifestar-se davant Delegació de Govern si l’Estat no permet arreglar el passeig de Cala Gat


Hotel Rosa Serenella Bardonecchia Itàlia - Ofertes d'hotels amb els MILLORS DESCOMPTES EN LÍNIA\nViale Della Vittoria 37, Bardonecchia, Bardonecchia, Itàlia, 10052 - Molt bona ubicació - Veure al mapa\nMés informació sobre Hotel Rosa Serenella\nAl visitar Bardonecchia, vosté es sentirà com a casa a Hotel Rosa Serenella, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Hotel Rosa Serenella és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix instal.lacions per a minusvàl.lids, magatzem d'equipatge, Zones públiques amb Wi-Fi, aparcament de cotxes, transport hotel/aeroport.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, escriptori, telèfon, habitacions interconnectades disponibles a cada habitació. L'hotel ofereix instal.lacions fantàstiques, incloses centre esportiu, sauna, spa, jardí, per ajudar-vos a relaxar després d'un carregat dia a la ciutat. Descobreixi una encantadora mescla de servei profesional i ampla gama de característiques a Hotel Rosa Serenella.\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Hotel Rosa Serenella de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Fiscalia notificarà a Ensenyament els casos oberts contra professors per abusos a menors | betevé Web\nAitana Molina@aitamv dissabte 24 de desembre, 2016 , 13.23\nFiscalia notificarà a Ensenyament els casos oberts contra professors per abusos a menors\nLa consellera d'Ensenyament, Meritxell Ruiz, ha anunciat que la fiscalia notificarà al departament els casos oberts contra professors per abusos a menors. Fins ara només en tenien coneixement quan hi havia sentència. El ministeri públic, a petició del departament, també ha accedit a sol·licitar mesures cautelars quan hi hagi "sospites fonamentades", cosa que permetrà apartar els professionals abans de la sentència.\nDesprés del cas dels Maristes, el Departament d'Ensenyament pretén millorar la detecció i prevenció dels possibles casos d'abusos a menors per part de docents o personal administratiu dels centres educatius. Per això, en una reunió entre la consellera i el fiscal superior de Catalunya, José María Romero, han acordat posar en marxa noves mesures.\nUn dels acords és que a partir d'ara la fiscalia notificarà al departament els expedients iniciats contra personal docent i que actualment només coneixia el ministeri públic, sense avisar els centres afectats.\nA més la fiscalia també ha accedit a demanar als jutges que potenciïn les mesures cautelars en cas de "sospites fonamentades" per tal d'apartar els suspectes del contacte amb menors, més enllà dels centres educatius, els professionals, tant docents com personal administratiu. Fins ara el departament només podia apartar els presumptes abusadors durant tres mesos i de forma provisional, en espera d'una sentència judicial.\nEl nou protocol encara no s'ha hagut d'activar\nAquest any, el Departament d'Ensenyament juntament amb el d'Afers Socials i Famílies ha establert un nou protocol per a prevenir i detectar possibles casos d'abusos sexuals a l'escola. El protocol estableix una resposta més coordinada així com diferents eines per treballar l'educació emocional dels menors perquè aprenguin a negar-se davant de possibles abusos i que els docents puguin detectar-ne un cas.\nDes que va començar l'any encara no s'ha hagut d'activar aquest protocol. El departament també està treballant per detectar possibles radicalitzacions gihadistes així com la pertinença d'adolescents a bandes llatines o sectes de forma coordinada amb els Mossos d'Esquadra.\nDepartament d'EnsenyamentFiscalia de Catalunyamenors


La seva proximitat amb Terrassa i Sabadell, i el fet que bona part del terme municipal està format per massa forestal, han convertit aquest municipi en una zona residencial però la història i l'entorn demostren l'activitat que va conduir l'economia local fins ben entrat el segle XX (vinyes i oliverars, carbó, i la indústria dels totxos, teules i vidre). El Parc Natural de Sant Llorenç i l'Obac ofereix llargues rutes a peu o en bicicleta per gaudir de la natura, a només 30 quilòmetres de Barcelona.\n- Descobrir l’ermita de Santa Agnès, situada en una cova on destaquen les piques d’aigua.\n- Fer el camí dels Monjos, que uneix Matadepera, Terrassa, Sant Quirze i Sant Cugat del Vallès.\n- Recórrer l’antic camí ral per entendre la formació del nucli urbà de Matadepera.\nLocalitat: Can Solà del Racó, Can Vinyers, Cavall Bernat, Pla de Sant Llorenç, el, Rourets, els, Pedritxes, les, Matadepera\nMatadepera s’emplaça al vessant meridional de la muntanya de Sant Llorenç del Munt, massís en el qual la Mola (1.095 metres) és el punt més alt. El rega la riera de les Arenes. Dues terceres parts del seu territori es troben dins dels límits del Parc Natural de Sant Llorenç del Munt i la Serra de l’Obac.\nEl clima, mediterrani subhumit, presenta unes temperatures força suaus, sense un autèntic hivern climàtic. Els estius, relativament secs, no són totalment àrids, ja que la proximitat del massís de Sant Llorenç del Munt fa que tota aquesta àrea tingui un volum més gran de pluges.\nEl motor econòmic principal del municipi és el sector dels serveis.\nL’agricultura que predomina al municipi és la de secà, principalment, els cereals, les oliveres i la vinya, amb algunes explotacions ramaderes.\nLes activitats industrials es limiten a petites empreses d’alimentació, de fusta, suro i de la construcció.\nMatadepera és avui un municipi reconegut pel seu entorn natural privilegiat i l’elevat atractiu residencial. Però no sempre ha estat així. Fins a mitjan del segle XX, l’activitat agrària i les petites indústries de caire rural eren el seu paisatge quotidià.\nLa població apareix documentada l’any 959, quan se l’esmenta vinculada al castell de Terrassa. El 1014, els comtes Borrell i Ermessenda van dotar el monestir benedictí de Sant Llorenç amb l’alou de Matadepera, que posteriorment va passar a ser de jurisdicció reial.\nNo va ser fins a finals del XVIII quan es va començar a crear el que avui és l’actual municipi. Les primeres cases es van formar a banda i banda del camí ral que unia Barcelona amb Manresa, l’actual carrer de Sant Joan.\nAl segle XX, Matadepera s’encamina cap la industrialització (la totxana, la calç o el carbó) i els serveis residencials, donada la seva proximitat als municipis de Terrassa i Sabadell.\nAl cim del massís de Sant Llorenç del Munt hi ha el monestir del mateix nom, del qual es conserva el temple, el campanar i una galilea adossada a la façana sud. Fou construït amb blocs de pedra de la mateixa muntanya.\nL’ermita de Santa Agnès, que està situada a la cova que porta el seu nom, era com un convent de dones religioses. Hi destaquen les piques d’aigua de l’interior de la cavitat.\nEl 1768 pagesos vinyataires construeixen al camí ral dues cases de quaranta i cinquanta pams de façana, una al costat de l’altra. Naixia així el nucli urbà de Matadepera, en l’actual carrer de Sant Joan. En aquest antic camí es pot veure l’hostal de la Marieta (edificat el 1769), Cal Pratginestós (casa de pagès de 1771), la plaça de Cal Baldiró (espai públic que neix per comunicar els carrers de Sant Joan, Sant Isidre i Sant Llorenç, entorn la bassa veïnal), Ca l’Aldavert (exponent del fenomen del primer estiueig a Matadepera) o Cal Marcet (del 1895, de l’arquitecte Lluís Muncunill).\nA pocs quilòmetres del nucli urbà, a la carretera de Terrassa a Talamanca, es pot veure la torre de l’Àngel. Iniciada el 1908, representa la reinterpretació d'un habitatge d'estructura rural des de la visió modernista del seu autor, Lluís Muncunill.\nEl Parc Natural de Sant Llorenç del Munt i l’Obac ofereix la possibilitat de gaudir de la natura i de practicar-hi tota mena d’esports d’aventura i a l’aire lliure (senderisme, bicicleta de muntanya, baixada d’avencs o escalada). A més, es pot jugar al golf al camp que s’estén a l’entrada de la població.\nAl cim de la Mola (1.095 metres) hi ha el monestir de Sant Llorenç del Munt. El dia de Sant Llorenç (10 d’agost) els excursionistes hi organitzen una festa.\nEl camí dels Monjos uneix des de l'edat mitjana els monestirs benedictins de Sant Cugat i de Sant Llorenç del Munt, passant pels termes de Sant Cugat, Sant Quirze, Terrassa i Matadepera. Al llarg dels seus 25 quilòmetres va pujant des dels cent metres d'alçada de Sant Cugat fins als 1.095 metres del cim de la Mola.\nEl passat rural del terme queda palès en les festes de Sant Sebastià. A la plaça de Cal Baldiró es planta un pi, al voltant del qual es fa el concurs de grimpaires i el ball de l’arbre.\nD’altra banda, hom no pot deixar d’apropar-se a l’Obrador de Xocolata (al carrer de Sant Isidre), on s’elaboren artesanalment els bombons de Matadepera amb flaires del massís de Sant Llorenç.\nDins el marc del Festival Internacional de Música a Matadepera, el segon dissabte de juliol té lloc el Concurs Internacional de Músics de Carrer, que omple la vila de música per als vianants.\n- El Parc Natural de Sant Llorenç del Munt i l’Obac.


Arenys de Mar Archives - Societat Esportiva de Pescadors de Granollers\nCLASSIFICACIÓ DEL SOCIAL DE SURFCASTING A ARENYS DE MAR 19/10/2019\nJa tenim la classificació del 10e concurs de la temporada, que es va disputar a les platges d’Arenys. Un torneig en el que es va imposar el Feliciano Figuls, tot seguit l’Agustín Rojo i el Txon Garcia respectivament. Moltes felicitats a tots tres!! Les primeres posicions de la classificació general es mantenen iguals amb el Paco Luque a la primera plaça, el Xavier Martínez a la segona i el Charlye García a la tercera posició.\nCLASSIFICACIÓ DEL SOCIAL DE SURFCASTING A ARENYS DE MAR 28/04/2018\nJa podeu consultar la classificació de l’últim social, que es va disputar el passat dissabte a Arenys de Mar.\nAquesta vegada es va imposar el David Resina que a més, va aconseguir la peça major del que portem de temporada i que amb aquest resultat es col·loca primer a la classificació general. La segona i la tercera plaça, van ser per el Daniel Roblesi el Daniel Saucedo respectivament.\n3er SOCIAL SURFCASTING: ARENYS DE MAR\n28/04/2018 CAMPIONAT DE SURFCASTING A ARENYS DE MAR\nTot a punt pel tercer Social de Surfcasting, que es celebrarà el proper dissabte 28/04/2017 a la localitat d’Arenys de Mar.\nUn concurs que tots esperem amb moltes ganes, després de la suspensió de l’últim social a Gavà.


La cançó 'Grades Esperanzas', de l'artista alcoià Siryan Nürg, es converteix en banda sonora d'un curt de França sobre la problemàtica que suposa l'assetjament en les aules.\nTags: Alcoi, Hip-hop, Siryan Nürg\nLa música del MC i productor alcoià Siryan Nürg travessa fronteres amb les seues temàtiques socials amb el track ‘Grandes Esperanzas’, inclòs en el seu disc ‘Orígenes’. En aquesta ocasió, la cançó ha sigut utilitzada com a banda sonora d’un curt realitzat per uns alumnes d’espanyol de l’institut francés Adam de Craponne, en la localitat de Salon-de-Provence (prop de Marsella).\nEl treball es titula ‘¿Hasta cuándo?’ i gira entorn de la problemàtica que suposa l’assetjament en les aules, oferint un punt de vista impactant que convida a la reflexió. Aquest curtmetratge, dirigit per Victor Lavastre, es presenta a un concurs nacional en el qual competirà amb altres instituts de França.\n‘Grandes Esperanzas’ és una mostra del contingut social que ofereix el nou disc de l’alcoià Siryan Nürg, ‘Orígenes’. El segon videoclip de l’àlbum (el primer ‘3 minutos para las 10′), dirigit de nou per Javi Lupiáñez, és molt més que un vídeo musical. Es tracta d’un document audiovisual a cavall entre el curtmetratge i el clip que el seu objectiu és que la societat empatitzen amb un problema tan greu com és l’assetjament escolar que cada día és viu a les nortes escolles i centres educatius.\nEl disc, que està a la venda en les principals plataformes digitals, es compon d’11 cançons, totes elles produïdes pel propi artista en La Bodeguilla Estudios d’Alcoi i amb les col·laboracions de Santa Morte (Ibi), Núria Monllor (Alcoi), Teddy del grup Kymera (St. Louis -Estrasburg-) i Kraska (Alcoi).\nPots escoltar i comprar ‘Orígenes’.


Els Tres Tombs a Tàrrega plantegen una rua alternativa de petit format – Comarques de Ponent\nEls Tres Tombs a Tàrrega plantegen una rua alternativa de petit format\nLa tradició centenària dels Tres Tombs perdura a Tàrrega gràcies a la tasca de la Societat de Sant Antoni. Aquest 2021 i a causa de la pandèmia, es planteja com alternativa un seguit d’actes amb nou format. Es convidarà els professionals del món agrícola de Tàrrega a participar, si la normativa ho permet, en una rua pels carrers que es podrà seguir des dels balcons de casa i que està prevista pel diumenge 31 de gener. El president de la Societat de Sant Antoni Abat, Alejandro Domingo, va explicar ahir a COMARQUES DE PONENT que “de moment es manté la rua alternativa” tot i que va detallar que “serà molt petita (amb 7 o 8 tractors) i va afegir que “no descartem anul·lar-la segons com evolucioni la pandèmia”.\nAixí mateix, està previst substituir la tradicional sessió de ball per una audició en format concert, amb aforament limitat i reserva prèvia, a càrrec de l’Orquestra Mediterránea.\nPel que fa al mercat de productes artesans que tenia lloc al Pati, s’ha optat per cancel·lar-lo.\nEls actes dels Tres Tombs a Tàrrega ja començaran aquest diumenge 17 de gener amb la missa en honor al patró.


KRONICS: Correbarri 2012\n1ª edició d'una cursa popular organitzada pel CN Atlètic Barceloneta. Es corre individualment i pel teu districte. Al final, es sumen els resultats dels diferents corredors de cada districte i hi ha un districte guanyador (oficialment, es compten els 35 primers corredors de cada districte). El districte guanyador ha estat Sant Martí (jo corria per Sarrià-Sant Gervasi, 6è entre 10 disctrictes). El guanyador individual ha estat José Luis Blanco (Sant Martí). Cada districte llueix una samarreta tècnica d'un color diferent (la meva, de color verd). Per tant, una cursa multicolor.\nCursa de 10 Km en pla pel front marítim. S'alternen trams coneguts (el ja típic passeig de circumvalació, per exemple) amb d'altres més novedosos: vàrem córrer per davant de colom, pel port (amb oportunitat de saludar els guiris creueristes), per davant el born, un petit tram per l'interior del Parc de la Ciutadella, i un tram final bonic per la barceloneta i el passeig marítim. Fa de bon córrer. Bona organització i bon ambient. Uns 3000 inscrits. Dia assolellat ideal per a una cursa.\nPel que fa a mi, vaig tenir oportunitat de comprovar (jo que sóc home de ciències) la vigència del mètode científic, a saber: es proposa una teoria, es realitza un experiment i, en base als resultats obtinguts, es dóna validesa o es refusa la teoria proposada.\n- Teoria: no es pot considerar la realització de curses de forma aïllada com un mètode d'entrenament adequat per obtenir bons resultats.\n- Experiment: la meva cursa, d'un patetisme manifest. Vaig voler sortir en plan tranki, però vaig córrer els primers 4 Km aproximadament a 4:40. Total, al Km 4 ja vaig ser conscient que això no anava bé. Així que vaig decidir parar i baixar pulsacions. Vaig repetir la mateixa operació totes les vegades que em va venir de gust (4 o 5). Resultat, a part de comprovar la meva mínima capacitat pel patiment, vaig fer 56:04. El que us he dit: patètic.\n- Conclusió: l'enunciat de la teoria és rigorosament cert.\nAixò sí: corria la mateixa cursa una resident de primer any (24 primaveres) del meu servei, i li havia dit que no em guanyaria ni de conya. Cada vegada que em parava, mirava de reüll a veure si la veia passar, però no. Quan vaig arribar, ja tenia pensades algunes excuses (que m'estava cagant -és cert!-, que havia dormit malament -mentida!-, que m'havia rebrincat els turmells...). Afortunadament, va arribar darrere meu!!!\nEn fi nois, dues notícies positives: no duia posada la samarreta de krònics durant el lamentable espectacle, i tinc un mes per reconduir les coses de cara a València.\nPer cert, en arribar a Sant Pol vaig fer una horeta de Paddle i avui tinc unes agulletes com feia temps que no tenia.\nDoncs au, com a acte de contrició escric això per a que l'Eduard ho pengi al bloc i la resta us en foteu una estona.\nQue bo!. En capacitat de patiment potser et guanya algun kronic pero no en les kroniques.\nPot ser si t'apuntes a un parell o tres de curses per setmana...!!\nT'ho vas passar be? Co a mínim abans de començar? ;-) doncs ja està\nPublicat per Ed1 a 14:13


Per què el gabinet de cuina supera l'estàndard? - Notícies - Guangzhou Boccer Furniture Company Limited\nPer què el gabinet de cuina supera l'estàndard?\nContaminació de plaques\nActualment, en el mercat, els gabinets de cuina són principalment MDF i taulers de partícules, de manera que el grau de la junta determina el rendiment ambiental del gabinet de cuina, els requisits han de complir els estàndards nacionals per a les proves de panells a base de fusta. Encara que els gabinets de cuina s'uneixen a terra, però el pla posterior sol utilitzar-se és un panell únic, el nivell de la placa és generalment baix, fàcil de provocar un formaldehid excessiu. També hi ha plaques de calaixos que tenen un problema similar, per prestar especial atenció.\nContaminació de taulells\nLa pedra artificial està formada per matèries primeres químiques, que conté adhesius, però també fa olor, fàcil d'afectar la qualitat de l'aire interior. Una altra pedra artificial en la pintura és també un impacte ambiental respectuós amb la pedra artificial, els consumidors han de triar una marca de taulells de pedra artificial, els preus baixos dels productes sense marca han de ser acuradament seleccionats.\nLa protecció del medi ambient no és igual a la protecció del medi ambient del gabinet de cuina. En el procés d'instal·lació, part del tall en el camp que s'ha de muntar, si el procés no arriba a la norma, és fàcil provocar que la vora no estigui ben estret, de manera que substàncies nocives fàcilment volàtils, juntament amb algunes empreses no s'utilitzen amb el medi ambient Cola amigable, resultant a l'habitació de la "contaminació secundària".\nCom triar els armaris de cuina ecològics?\nTria els fabricants de marques\nLa qualitat de la marca després de la venda està garantida, els productes petits del taller poden provocar que el límit del problema no sigui estricte, de manera que l'elecció pot escollir els fabricants de Kaopu, i guardar un bon rebut, factures, etc.\nMireu l'informe de la prova\nL'informe d'inspecció i assaig quan es basa en els gabinets de cuina ecològics, els millors requisits empresarials per proporcionar informes de proves i comparar acuradament els indicadors;\nPresti atenció al maquinari\nA més de la protecció del medi ambient, però també prestar atenció al maquinari del gabinet de cuina, el maquinari general d'alta qualitat dins de les parts sofisticades, maquinari de mala qualitat pel contrari.\nUn parell de: Gabinets de cuina Manteniment diari i poc coneixement net\nSegüent: El vestuari necessita comprar atenció a quins factors?\nGabinets de cuina Manteniment diari...\nPrecaucions del gabinet de cuina\nParleu sobre les marques personalit...\nCom s'ha de seleccionar el color de...